
Grozījumi Ministru kabineta 2024. gada 9. janvāra noteikumos Nr. 32 "Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2024. gada 9. janvāra noteikumos Nr. 32 "Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi" (Latvijas Vēstnesis, 2024, 12. nr.) šādus grozījumus:
· 1. Izteikt 29.6. apakšpunktu šādā redakcijā:
· "29.6. tas atbilst komercdarbības atbalsta nosacījumiem un de minimis atbalsta nosacījumiem saskaņā ar Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2023. gada 13. decembris, Nr. L 2023/2831) (turpmāk – Komisijas regula Nr. 2023/2831) nosacījumiem;".
· 2. Izteikt 41.2. apakšpunktu šādā redakcijā:
· "41.2. finansējuma saņēmēja organizētajai pētniecības projektu koordinācijai, tai skaitā sadarbības veicināšanai, informācijas un zināšanu kopīgošanai, kā arī projekta vadības izmaksu segšanai. Finansējumu investīcijas ietvaros šajā apakšpunktā minētajām darbībām sniedz aģentūra, ievērojot Komisijas regulu Nr. 2023/2831."
· 3. Izteikt 45. punktu šādā redakcijā:
· "45. Atbalstu projekta iesniedzējam nepiešķir Komisijas regulas Nr. 2023/2831 1. panta 1. punktā noteiktajām nozarēm."
· 4. Izteikt 48.1. apakšpunktu šādā redakcijā:
· "48.1. ja projekta iesniedzējs darbojas kādā no neatbalstāmajām nozarēm saskaņā ar šo noteikumu 45. punktu atbilstoši Komisijas regulas Nr. 2023/2831 1. panta 2. punkta nosacījumiem un šo noteikumu 47. punktu;".
· 5. Izteikt 49.2. apakšpunktu šādā redakcijā:
· "49.2. finansējuma saņēmējam projekta attiecināmās izmaksas. Finansējumu šajā apakšpunktā minētajām darbībām sniedz saskaņā ar Komisijas regulu Nr. 2023/2831:
· 49.2.1. izmaksas šo noteikumu 79. punktā minēto pienākumu veikšanai saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi (finansējuma saņēmēja dalības maksa iesaistei starptautiskajās pētniecības un attīstības programmās, platformās un iniciatīvās, dalības maksa tīklošanās un mobilitātes pasākumiem, starptautisko projektu sagatavošanas izmaksas, lai iesaistītos starptautiskajos konsorcijos (piemēram, programmas "Apvārsnis Eiropa" projektos), un citas izmaksas, kuras nodrošina sadarbību un iesaisti starptautiskos pētniecības projektos);
· 49.2.2. projekta vadības izmaksas – projekta vadības personāla atlīdzības izmaksas par projekta ietvaros veicamo darbību plānošanu, koordinēšanu un kontroli, tai skaitā arī izmaksas par projekta dokumentācijas nodrošināšanu atbilstoši Eiropas Savienības un nacionāla līmeņa tiesību aktos noteiktajām prasībām, projekta iepirkumu organizēšanas un kontroles izmaksas;
· 49.2.3. ārpakalpojumu iegāde – projekta vadības, juridiskie, grāmatvedības, lietvedības, neatkarīga revidenta, iekšējā auditora un tulkošanas pakalpojumi, kas nepieciešami darbības nodrošināšanai;
· 49.2.4. komunikācijas izmaksas, kas saistītas ar publicitātes pasākumiem stratēģiski svarīga projekta ietvaros, saskaņā ar šo noteikumu 79.1.3. apakšpunktu."
· 6. Izteikt 119. punktu šādā redakcijā:
· "119. Informācijas pieejamība un dokumentu glabāšana tiek nodrošināta šādā veidā:
· 119.1. finansējuma saņēmējs nodrošina informācijas pieejamību un dokumentu glabāšanu 10 gadus, sākot no dienas, kad piešķirts pēdējais komercdarbības atbalsts sadarbības partnerim;
· 119.2. sadarbības partneris nodrošina informācijas pieejamību un dokumentu glabāšanu 10 gadus, sākot no komercdarbības atbalsta piešķiršanas brīža;
· 119.3. aģentūra nodrošina informācijas pieejamību un dokumentu glabāšanu 10 gadus, sākot no dienas, kad piešķirts pēdējais komercdarbības atbalsts saskaņā ar komercdarbības atbalsta programmu;
· 119.4. nozares ministrija nodrošina informācijas pieejamību un dokumentu glabāšanu 10 gadus, sākot no dienas, kad piešķirts pēdējais komercdarbības atbalsts saskaņā ar komercdarbības atbalsta programmu."
· 7. Izteikt 121.1. apakšpunktu šādā redakcijā:
· "121.1. finansējuma saņēmējam var pieņemt līdz Komisijas regulas Nr. 2023/2831 7.panta 3.punktā noteiktajam termiņam;".
· 8. Izteikt 129. punktu šādā redakcijā:
· "129. Šo noteikumu ietvaros finansējuma saņēmēji saņemto de minimis atbalstu var apvienot ar citu de minimis atbalstu saskaņā ar Komisijas regulas Nr. 2023/2831 5. pantu, tai skaitā par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 procentus, kā arī netiek pārsniegts Komisijas regulas Nr. 2023/2831 3. panta 2. punktā noteiktais maksimālais de minimis atbalsta apmērs."
· 9. Izteikt 131. punktu šādā redakcijā:
· "131. Pirms komercdarbības atbalsta sniegšanas saskaņā ar Komisijas regulu Nr. 2023/2831 aģentūra pārliecinās, ka finansējuma saņēmējs pēdējo trīs gadu periodā no de minimis atbalsta piešķiršanas dienas kopā ar plānoto de minimis atbalstu nepārsniegs minētās regulas 3. panta 2. punktā noteikto de minimis atbalsta ierobežojumu. Finansējuma limits vienam finansējuma saņēmējam tiek vērtēts viena vienota komersanta līmenī atbilstoši Komisijas regulas Nr. 2023/2831 2. panta 2. punktam. Sniedzot atbalstu sadarbības partnerim, ievēro Komisijas regulas Nr. 651/2014 1. panta 2. punkta "c" un "d" apakšpunktā, 4. punkta "a" apakšpunktā un 4. panta 1. punkta "i" apakšpunktā noteiktos ierobežojumus."
· 10. Izteikt 134. punktu šādā redakcijā:
· "134. Ja tiek pārkāpti Komisijas regulas Nr. 2023/2831 nosacījumi, finansējuma saņēmējam ir pienākums atmaksāt aģentūrai projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."

